**11-02-2021**

**Vejledende noter til budgetmodel for puljeordninger og faglige netværk.**

**Jævnfør dokumentet: ’Annex 1 -Budgetmodel\_puljer og netværk\_v 11022021’.**

Budgetmodellen Annex 1 består af 3 Excel faner:

1 – Resumé

2 – Outcomes

3 - Omkostningskategorier

**Beskrivelse af budgetmodellens faner:**

1. Fane 1 viser et resumé hvor mange detaljer reelt stammer fra de underliggende ark. Felter som kræver manuel indtastning er udfyldt med grøn. Outcome navnene skal ligeledes opdateres, men først når de relevante outcomes er defineret på Fane 2.
2. Fane 2 fordeler omkostninger til Program og Projektaktiviteter (PPA) på Outcomes. PPA opdeles i hhv. kerneaktiviteten *’Puljer og -forvaltning samt Fagligt netværksarbejde’* og ’*Egne understøttende aktiviteter’ (*bemærk: sidstnævnte er ikke relevant for alle puljeordninger/netværk).
   1. Omkostninger til *’Puljer og -forvaltning samt Fagligt netværksarbejde’* fordeles på følgende to underaktiviteter
      1. tværgående pulje/netværksforvaltning og
      2. de(n) individuelle specifikke pulje(r) (eller større puljevinduer/netværksaktiviteter).

For hver underaktivitet tilføjes relevant(e) Outcome(s). Det er nødvendigt også at finde passende Outcome(s) til at beskrive formålet med tværgående aktiviteter. Samme Outcome kan være relevant og dækkende for flere underaktiviteter.

* 1. Omkostninger til *’Egne Understøttende aktiviteter’* fordeles geografisk samt på Outcome.

1. Fane 3 fordeler omkostninger til Program og Projektaktiviteter (PPA) på Omkostningskategorier. PPA opdeles som på Fane 2 i hhv. kerneaktiviteten *’Puljer og -forvaltning samt Fagligt netværksarbejde’* og ’*Egne understøttende aktiviteter’ (*bemærk: sidstnævnte er ikke relevant for alle puljeordninger/netværk).
   1. Omkostninger til *’Puljer og -forvaltning samt Fagligt netværksarbejde’* fordeles som på Fane 2 på følgende to underaktiviteter
      1. tværgående pulje/netværksforvaltning og
      2. de(n) individuelle specifikke pulje(r) (eller større puljevinduer/netværksaktiviteter).

For hver underaktivitet fordeles omkostningerne på de tre omkostningskategorier

A1 Aktivitetsomkostninger (typisk henført direkte til den pågældende underaktivitet som resultat af timeregistrering eller bogføringsdimension)

A2 Overførsler (bevillinger givet) til uafhængige partnere/bevillingshavere (selve puljens størrelse)

A3 Understøttende funktioner (allokeret/fordelt andel af programrelaterede fællesomkostninger)

Det er for underaktiviteten *’tværgående pulje og netværksforvaltning*’ ikke relevant at benytte omkostningskategori A2 - overførsler.

For øvrige underaktiviteter (individuelle puljer) er det relevant i videst mulige omfang at benytte samtlige kategorier A1, A2 og A3 og kategorien A2 vil angive størrelsen af selve puljen.

Budgetlinjer og omkostningskategorier er beskrevet mere detaljeret i dokumentet ’Annex 1.A – Model for omkostningskategorier\_puljer og netværk\_11022021’

* 1. Omkostninger til *’Egne Understøttende aktiviteter’* fordeles geografisk samt på Omkostningskategori.

**Forslag til fremgangsmåde**

1. Overvej om der i bevillingen fra Udenrigsministeriet er inkluderet midler til Egne Understøttende aktiviteter (Pulje Plus). (Kun gældende for nogle pulje- / netværksorganisationer, jf. Finanslovs-tekst).
2. Start dernæst med at finde de relevante underaktiviteter og definer disse på Fane 2 og Fane 3. Dvs. foruden tværgående forvaltning hvilke individuelle puljer eller større særskilte netværksaktiviteter skal så i øvrigt være synlige i budgettet på Fane 2 og Fane 3 (som minimum bør hver individuel pulje med forskelligt formål udspecificeres og i nogle tilfælde relevant at skelne mellem individuelle puljevinduer). Samme underaktiviteter benyttes i Fane 2 og Fane 3.
3. Definer på Fane 2 det/de relevante Outcome(s) der søges opnået med de enkelte underaktiviteter. Samme Outcome kan være relevant og dækkende for flere underaktiviteter. Fane 2 opdateres så de valgte Outcomes-navne fremgår af summary sektionerne i Fane 2. Fane 1 opdateres så den Outcome-relaterede tabel i resuméet på Fane 1 reflekterer de outcomes der er defineres på Fane 2.
4. Udfyld for hver underaktivitet på Fane 3 beløbet dækket af omkostningskategorien A2 (puljernes størrelse/overførsler til uafhængige partnere).
5. Fordel øvrige omkostninger på hhv. A1 og A3 (jf udkast til budgetnote med beskrivelse af omkostningskategorier).
6. Udfyld budgetlinjer på Fane 1 vedrørende informationsaktiviteter, revision, budgetreserve, administration (jf generelle maksimumsatser i retningslinjer samt Annex 1.A.)